SET ดิ่งกว่า 18 จุด เซ่นความตึงเครียด “สหรัฐฯ-จีน” ปมเรียกเก็บภาษีนำเข้ารอบใหม่
SET ดิ่งกว่า 18 จุด เซ่นความตึงเครียด “สหรัฐฯ-จีน” ปมเรียกเก็บภาษีนำเข้ารอบใหม่
5 พ.ค. 2563

ผู้สื่อข่าวรายงานว่า ดัชนีตลาดหุ้นไทย ณ เวลา 10.00 น. อยู่ที่ 1,283.34 จุด ลบ 18.32 จุด หรือ 1.41% สูงสุดที่ 1,288.36 จุด ต่ำสุดที่ 1,282.82 จุด มูลค่าการซื้อขาย 4.32 พันล้านบาท
ด้านบล.ฟินันเซีย ไซรัส ระบุในบทวิเคราะห์ คาดดัชนีตลาดหุ้นไทยจะปรับตัวลงในกรอบ 1,280-1,300 จุด หลังตลาดหุ้นทั่วโลกปรับตัวลงแรงวานนี้ ประเด็นกดดันกลับมาอยู่ที่ความตึงเครียดระหว่างสหรัฐฯ-จีน โดยสหรัฐฯโจมตีจีนเป็นต้นตอการระบาดของ COVID-19 รวมถึงปกปิดข้อมูลและกักตุนอุปกรณ์การแพทย์ นอกจากนี้ยังลามไปถึงประเด็นการค้าโดยทรัมป์ขู่เก็บภาษีสินค้ารอบใหม่เพื่อตอบโต้ แต่กลุ่มพลังงานคาดว่าจะช่วยประคองตลาดได้บ้างหลังราคาน้ำมันดิบปรับตัวขึ้นต่อเนื่องทั้งการคลาย Lockdown และกลุ่ม OPEC+ เริ่มลดกำลังการผลิตในเดือน พ.ค.